У апошні аўторак перад папельцом,дзяўчаты танчылі і кідалі грошы у саганчык , або талерку, якая стаяла на бочцы ад піва каля музыкаў, а на ей стаяла фігурка хлопца або козліка драўлянага. Такім чынам яны разлічваліся з музыкамі, а якая дзяўчына дала больш грошай, тая першая выходзіла замуж у гэтым годзе. У карчмах і па хатах весяліліся усе да самага раня. Вельмі калісьці любілі гуляць у ”кулігі”, гэта такая шляхецкая забава. Яна прадстаўляла сабой вандроўкі на санях ад адной сядзібы да другой. Кулігі былі у розных масках бусла, трубачыста, анела, урача. Абавязковым лічылася зайсці да сваіх родных і хросных бацькоў. Паказвалі казкі, здзіўлялі усіх фокусамі і дрэсіраванымі мядзведзямі, гучалі валынкі і карбованыя ліры. Ноччу, а дванастай усе забавы ужо сканчваліся, таксама нельга было спажываць і гэтых усіх тлустых смакаў, а каму вельмі хацелася яшчэ смачна есці, і ен адкрываў саганчык з прысмакамі, то ад туль вылятаў голуб або верабей і гэта быў знак, што на 6 тыдняў разам з ім адляталі сытыя пачастункі і забавы. Вось так праходзiла свята “Запусты” у Адэльску.